**Raportul Directoratului Liniei de Credit privind implementarea Programului de Abilitare Economică a Tinerilor (PNAET) pentru anul 2016**

**PNAET** se finanțează de Guvernul Republicii Moldova în baza Hotărârii Guvernului nr.364 din 3 iunie 2008, cu modificările ulterioare de extindere a acțiunii Programului până in anul 2018.

**Sursele de finanțare**: fondurile împrumuturilor și granturilor externe de stat a Proiectelor Investiționale pentru dezvoltare, recreditate de Ministerul Finanțelor al R.M.

**Beneficiarii Programului:** persoane fizice şi juridice tinere, care î-şi desfășoară activitatea de antreprenor în toate domeniile de activitate din sectorul rural cu vârsta cuprinsă între 18-35 ani.

**Instituțiile de implementare:**

* **Componenta I** “ Instruire și consultanță“-**ODIMM** (Organizația pentru Dezvoltarea sectorului Întreprinderilor Mici și Mijlocii de pe lângă Ministerul Economiei al R.M.
* **Componenta II**„Finanțarea proiectelor investiționale rurale prin acordarea de împrumuturi comerciale rambursabile, cu porțiune de grant, precum și finanțarea contractelor de leasing”
* si **Componenta III** „Monitorizarea postfinanțare”- de **Directoratul Liniei de Credit** de pe lângă Ministerul Finanțelor (DLC) prin intermediul **Instituțiilor Financiare Participante intermediare** (IFP).

**Scopul sub-proiectelor:** investiții, capitalizarea inițială a afacerilor fondate de tineri antreprenori.

**Suma maximală a sub-împrumuturilor cu componentă de grant:** 300 mii MDL, inclusiv grant nerambursabil de 40%, fără dobândă.

**Valuta sub-împrumuturilor**: Lei Moldovenești.

**Maturitatea sub-împrumuturilor:** până la 5 ani, minimum 2 ani, excluzând perioada de grație.

**Rata dobânzii:** flotantă, bazată pe rata inflaţiei, cu revizuire semi-anuală, stabilită de Directoratul Liniei de Credit și și Instituțiile Financiare Participante intermediare.

**Activităţi eligibile pentru finanţare:**investiţii de procurare de echipamente şi utilaje de producere și acordarea de servicii în sectorul real rural, întreprinderi micro existențe, sau noi înființate.

**In anul 2016** au fost aprobate și decontate 31 sub-proiecte în suma totala de 9.17 mil.lei, inclusiv granturi ale acordate de Ministerul Finanțelor al R.M. în suma de 3.6 mln lei,

**Cumulativ**, de la începutul derulării Programului PNAET (inițiat prin Hotărârea Guvernului nr.364 din 3 iunie 2008, cu modificările ulterioare de extindere a Programului) au fost finanțate **1678 de subproiecte** ale tinerilor beneficiari în sumă totală de **482.2** mil. lei, inclusiv granturi aferente nerambursabile în mărime de 40 la sută din suma împrumutului – **189.9 mil. lei**. Din grantul total alocat, cota grantului Comisiei Europene constituie 135.2 mli lei sau 71.2 la suta.

Obiectivele de bază şi impactul social al Programului sunt în deplină concordanţă cu priorităţile Guvernului Republicii Moldova, tendinţele europene de sporire a rolului tinerilor în viaţa social-economică a ţării, devenind o pârghie eficientă în capitalizarea iniţială a afacerilor lor private. Interesul tinerilor faţă de Program este înalt şi contribuie la înfiinţarea de noi entităţi economice de scară mică în localităţile rurale, crearea a noi locuri de muncă, sau menţinerea celor existente, astfel susținând dezvoltarea potenţialului economic al localităţilor rurale și diminuarea sărăciei. Fiind unul din obiectivele de bază, în perioada derulării Programului au fost finanțate 1314 întreprinderi noi (78.3 la sută) și 364 sub-proiecte (21.7 la sută) - pentru dezvoltarea afacerilor deja existente. De menţionat, că participarea la Program a femeilor tinere este 29.5 la sută. Beneficiari finali au raportat crearea și menținerea a circa 2400 locuri de muncă, inclusiv în anul 2016 circa 35 locuri.

**Granturi acceptate.** 1227 de sub-proiecte au îndeplinit integral condițiile PNAET, utilizând sub-împrumuturile conform destinației, cărora le-a fost acceptată trecere la cheltuieli a sumei grantului în suma totală de 139.6 mln. lei. Numărul granturilor integral valorificate și acceptate constituie 74.4 la suta din numărul total al sub-proiectelor finanțate.

**Soldul sumei principalea IFP**la 31.12.16 pentru sub-împrumuturile în acțiune**,**la care nu a survenit termenul de rambursare constituie **30.6 mil.lei**, iar a sumei grantului la evidentă și monitorizare- **46.5 mil. lei.**

Din cauza întârzierilor de plăti, sau a utilizării incorecte a mijloacelor, 28 sub-proiecte în sumă de 3.27 mil.lei au pierdut dreptul la grant, respectiv sumele date au fost transformate în împrumuturi rambursabile (circa 1.7% din numărul total al sub-proiectelor finanțate.

**Intermediarii financiari și condițiile de operare**. Împrumuturile PNAET sunt acordate prin intermediul IFP eligibile selectate, care îşi asumă toate riscurile de credit, şi sunt evaluate și debursate în corespundere cu condiţiile pieţei financiare locale, ținând cont de procedurile lor interne de creditare comercială. Transferarea grantului alocat de co -finanțare a PNAET pentru subproiectele aprobate de IFP se efectuează prin Trezoreria de Stat, la cererea Directoratului Liniei de Credit, care examinează şi aprobă subproiectele prezentate de IFP. Concomitent transferării grantului de 40%, DLC cofinanţează subproiectul cu 60% - partea de împrumut rambursabil din mijloacele circulante acumulate ale altor Linii de Credit a Proiectelor Investiționale finanțate din împrumuturi externe pentru dezvoltare. În cadrul Proiectului participă 11 IFP, care î-și asumă toate riscurile legate de credit la recreditarea fondurilor beneficiarilor.

**Date privind numărul de subproiecte aprobate și finanțate prin IFP**

|  |  |  |
| --- | --- | --- |
| **Denumirea**  **IFP** | **nr. de**  **subproiecte aprobate** | **ponderea IFP după**  **numărul de sub-proiecte, %** |
| MoldovaAgroindbank | 877 | 52.3% |
| Moldindconbank | 380 | 22,6% |
| FinComBank | 260 | 15,5% |
| Energbank | 69 | 4,11% |
| Eximbank | 18 | 1,07% |
| *Banca de Economii (recuperate)* | 15 | 0,9% |
| Mobiasbancă | 32 | 1,91% |
| Victoriabank | 8 | 0,47% |
| Eurocreditbank | 1 | 0.06% |
| Moldcredit | 10 | 0.6% |
| Comertbank | 2 | 0.12% |
| Procredit | 1 | 0,06% |
| Investprivatbank (urmează a fi recuperate) | 5 | 0.31% |
| **Total** | **1678** | **100** |

Partea preponderentă de 85.55 la sută din împrumuturile acordate este plasată în ramura agriculturii, urmată de industrie – 9.01 la sută, prestarea serviciilor – 5,44 la sută.

**Distribuirea teritorială.** Din perspectiva geografică cea mai activă regiune în tragerea de fonduri este regiunea de Nord a ţării cu 981 de subproiecte sau 58,65 la sută din numărul total de subproiecte acordate, urmată de regiunea Centru cu 419 subproiecte (24,82%) şi regiunea Sud cu 278 subproiecte (16,53%).

**Distribuirea sub-împrumuturilor pe raioane:**

| RAION | Nr. sub-împrumuturi | raion | Nr. Sub-împrumuturi |
| --- | --- | --- | --- |
| Anenii Noi | 29 | Hincesti | 60 |
| Balti | 9 | Ialoveni | 60 |
| Basarabeasca | 18 | Leova | 31 |
| Briceni | 110 | Nisporeni | 34 |
| Cahul | 14 | Ocnita | 33 |
| Calarasi | 33 | Orhei | 28 |
| Cantemir | 33 | Rezina | 69 |
| Causeni | 34 | Riscani | 123 |
| Chisinau | 56 | Singerei | 54 |
| Cimislia | 48 | Soldanesti | 90 |
| Criuleni | 26 | Soroca | 93 |
| Donduseni | 89 | Stefan-Voda | 21 |
| Drochia | 33 | Straseni | 14 |
| Dubasari | 5 | Taraclia | 21 |
| Edinet | 126 | Telenesti | 26 |
| Falesti | 30 | Ungheni | 53 |
| Floresti | 50 | UTA Gagauzia | 58 |
| Glodeni | 67 | **TOTAL** | **1678** |

Implementarea subproiectelor este monitorizată cât de DLC și de reprezentanții IFP, atât și de donatorul grantului - Comisia Europeană.

Scopul monitorizării şi evaluării este de a verifica corectitudinea utilizării fondurilor, îndeplinirea condițiilor Programului, de a evalua progresul implementării subproiectelor tinerilor și de a soluţiona eventualele probleme de implementare. Donatorul extern a apreciat înalt rezultatele bune de implementare a PNAET.

Conform **prognozelor** și planului de finanțare pentru anul 2017, Ministerul Finanțelor/DLC urmează să finanțeze PNAET cu 50.0 mln. lei, inclusiv grant în valoare de 20 mln lei. Aceasta va permite finanțarea a circa 170 de sub-proiecte noi eligibile ale tinerilor.

|  |
| --- |
| IFP, care vor extinde activitatea sa în Program: MoldovaAgroindbank; Fincombank; Energbank; MobiasbancăGroupeSociete Generale; Moldcredit; Comerțbank; Procredit Bank, Corporația Financiară Rurală. |
| **Rapoarte.** Pentru asigurarea transparentei utilizării fondurilor, DLC prezintă Consiliului DLC, Ministerului Finanţelor, reprezentanților donatorilor externi, altor părţi interesate rapoarte privind progresul componentelor implementate ale Programului ( Componenta II – „Finanțarea proiectelor investiționale rurale prin acordarea de împrumuturi comerciale rambursabile, cu porțiune de grant, precum și finanțarea contractelor de leasing” si Componentei III „Monitorizarea postfinanțare” și utilizării fondurilor conform destinației.  Rapoarte periodice de progres sunt plasate pe pagina web a Ministerului Finanțelor [www.mf.gov.md/instituții](http://www.mf.gov.md/instituții)subordonate |
|  |
|  |
|  |
|  |

**Directoratul Liniei de Credit**

13 ianuarie, 2017